Hrvatski sabor
20071003

Zahvaljujem gospodine predsjedniče. Ja prije mog izlaganja moram konstatirati kolegice i kolege kako ovaj zakon doista nije imao sreće s obzirom na to da je došao u vrijeme pred izbore. I kad o njemu nažalost ovdje svi mi koji smo nazočni ne govorimo kao stručnjaci a koji bi to mogli biti nego govorimo isključivo politički i politiziramo. Mogu sasvim sigurno kazati da među ovdje nazočnim zastupnicima spadam među nekoliko koji možda mogu najrelevantnije govoriti o ovom pitanju stoga što sam ovog časa u izradi između ostalog i doktorata koji pokriva isključivo kvalitetu zdravstva i skrbi a mentor mi je osobno čovjek koji je jedan od utemeljitelja kvalitete kao takve odnosno znanstvene discipline kao takve. Prema tome, ovdje ću govoriti nimalo politički nego ću doista govoriti ono što znam, ono što vjerujem i zapravo ovdje ću svjedočiti o tome. Dakle, ovdje ću svjedočiti o tome i odbijam sve vrste rasprava koje su bile doista samo i samo politikantstvo a ni najmanje struka niti su išle u tom smjeru.